
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

Privind aprobarea alocării sumei de 15.000 lei din bugetul local al 

Municipiului Focşani pe anul 2017, pentru sărbătorirea zilei de Dragobete, 

sărbătoare tradiţională românească, ȋn data de 24 februarie 2017
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Direcţiei Economice şi al Serviciului Comunicare, înregistrat la nr. 9642 din 10.02.2017, prin care se propune aprobarea alocării sumei de 15.000 lei din bugetul local al Municipiului Focşani pe anul 2017, pentru sărbătorirea zilei de Dragobete, sărbătoare tradiţională românească, ȋn data de 24 februarie 2017;
- văzând avizul favorabil al Comisiei de buget și administrație publică;
- în baza art. 36, alin.(1) şi (2), lit.“a”, alin (4) lit. “a” şi în temeiul art. 45 alin. (2), lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

Art. 1. Se aprobă alocarea sumei de 15.000 lei din bugetul local al Municipiului Focşani pe anul 2017 pentru sărbătorirea zilei de Dragobete, sărbătoare tradiţională românească, ȋn data de 24 februarie 2017, constând în materiale de promovare, flori şi oferirea unei mese festive, la restaurant, pentru toate cuplurile focşănene care au ȋmplinit 50 de ani de căsătorie neȋntreruptă şi au fost sau urmează a fi premiate de către Consiliul Local al Municipiului Focşani ȋn perioada 1 ianuarie 2016 – 24 februarie 2017.

Art. 2. – Suma necesară va fi cuprinsă ȋn bugetul local al Municipiului Focşani pe anul 2017, la capitolul bugetar „Cultură, recreere şi religie” (67.02), subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar „Alte cheltuieli cu bunuri si servicii” (20.30.30).

Art. 3. Prezenta hotărâre va fi comunicată de către Serviciul Administraţie publică locală, agricultură, cadastru, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia Resurse umane şi coordonare unităţi subordonate, Direcţia Economică şi Serviciul comunicare.
  PREŞEDINTE DE ŞEDINŢĂ,

      Marius Eusebiu Iorga                                  Contrasemnează,

                                                                  SECRETARUL MUNICIPIULUI 

          FOCSANI                                                                             Eduard Marian Corhană 
Municipiul Focşani, 23 februarie 2017

